Ritratt: muntaġġ / Andres Putting / EBU  Il-kantant tal-Ġermanja fl-edizzjoni ta' din is-sena tal-Eurovision Song Contest ilbieraħ għażel li juri solidarjetà mal-ħames kantanti, fosthom Destiny, li ma setgħux jattendu għaċ-Ċerimonja tal-Ftuħ tal-Eurovision. Huwa għamel dan billi poġġa mal-pavru tal-ġlekk ir-ritratti tal-5 kantanti li ma setgħux jattendu minħabba restrizzjonijiet tal-Covid. Il-pajjiżi l-oħra li ma setgħux jattendu għaċ-ċerimonja tal-ftuħ kienu l-Iżlanda, il-Polonja u r-Rumanija. Id-delegazzjoni Maltija tinsab f'iżolament wara li kien hemm każijiet tal-Covid fil-lukanda li qegħdin fiha. Madadakollu kienet ikkonfermata li ħadd mid-delegazzjoni Maltija ma rriżulta pożittiv għall-Covid-19. L-iżolament sar bħala prekawzjoni minħabba li d-delegazzjoni Maltija tinsab fl-istess lukanda bħal dik tal-Iżlanda u l-Polonja. Aqra: Destiny tispiċċa f'iżolament f'Rotterdam